ועדת העלייה, הקליטה והתפוצות, כנסת 20, פרוטוקול מספר 321, 2018-06-20 09:32

אברהם נגוסה: בוקר טוב לכולם, ברוכים הבאים לוועדת העלייה הקליטה והתפוצות.

אברהם נגוסה: אני רוצה לברך את שלומית אבינח שהיא מחליפה את דנה גורדון שושני, שנפרדנו ממנה אתמול.

אברהם נגוסה: דנה פעלה בכנסת, עבדה במשך 35 שנה ועשתה הרבה למען קליטת העלייה וגם עסקה בתחומים אחרים בוועדות שונות.

אברהם נגוסה: שלומית מחליפה אותה ואני רוצה לאחל לשלומית הצלחה.

שלומית אבינח: תודה רבה.

אברהם נגוסה: אנחנו מקיימים היום דיון המשך בנושא השקת אתר מידע לחיילים בודדים ולצעירים חסרי עורף ועולים טרם גיוסם.

אברהם נגוסה: ב-2016, לפני שנתיים, קיימנו דיון ראשון בנושא החיילים הבודדים.

אברהם נגוסה: נציגי משרדי הממשלה ונציגי הארגונים הלא ממשלתיים נכחו בדיון וכולם דיווחו מה כל אחד עושה, אבל אני הרגשתי בסוף הדיון שלכולם יש כוונות טובות ורוצים לעזור, אבל אין תיאום.

אברהם נגוסה: כתוצאה מכך החייל הבודד שצריך לקבל את השירות הולך לאיבוד, וישנן גם כפילויות.

אברהם נגוסה: לכן ביקשתי מכל הגורמים ליצור פורום או שולחן עגול כדי שכולם, גם משרדי הממשלה וגם הארגונים הלא ממשלתיים ישבו ביחד לשם המטרה האחת לעזור לחייל הבודד.

אברהם נגוסה: כדי להשיג את המטרה הזאת היה צריך לשבת יחד ולדון.

אברהם נגוסה: הפורום הוקם ואני מודה לכולם.

אברהם נגוסה: לפורום הזה היו מטרות, אני יכול לציין לפחות שלוש מטרות עיקריות: אחת – לגבש עמדה מקצועית בנושא הסיוע לחיילים הבודדים, 2.

אברהם נגוסה: לייצר פתרונות הולמים לצרכיהם בשיתוף פעולה עם משרדי הממשלה השונים והארגונים הלא ממשלתיים.

אברהם נגוסה: 3.

אברהם נגוסה: ליזום הצעות חקיקה בנושא.

אברהם נגוסה: אנחנו חברי הכנסת ניזום אבל להציע לנו מתוך הדיון שרואים שפה יש לנו מחסום כלשהוא בצורת חוקים כאלה ואחרים.

אברהם נגוסה: פה אין לנו אפשרות לפעול כי אין חוק כזה.

אברהם נגוסה: אם תביאו, נקדם את זה.

אברהם נגוסה: אלה שלוש המטרות העיקריות של הפורום.

אברהם נגוסה: עיסוקו של הפורום הוא בחייל הבודד, והנושאים החיוניים לו.

אברהם נגוסה: ומהם?

אברהם נגוסה: 1.– פתרונות דיור, 2.

אברהם נגוסה: הנגשת מידע.

אברהם נגוסה: 3.

אברהם נגוסה: מסלולי שירות.

אברהם נגוסה: 4.

אברהם נגוסה: טרמינולוגיה אחידה לטיפול.

אברהם נגוסה: 5.

אברהם נגוסה: השוואת מענים ושירותים בין חיילים עולים2 ובודדים וחסרי עורף משפחתי.

אברהם נגוסה: תנאיו של חייל בודד שאינו עולה חדש, צריכים להיות שווים לאלה שמקבל חייל בודד עולה.

אברהם נגוסה: לעניין הנגשת המידע, עלתה הצעה לבניית אתר שכולל אפיון ותרגום כשהעלות היא 40,500 ₪ לערך כיום נמצאים בשירות כ-6,500 חיילים בודדים, וכשליש מהם משתחררים בכל שנה.

אברהם נגוסה: מסקנות הפורום הוגשו לוועדה.

אברהם נגוסה: המסקנות הן כפי שאמרנו לפי הזיהוי, פתרונות דיור, תכנית המשך לאחר שחרור ומעטפת חברתית, בדגש על חייל בודד חסר עורף משפחתי.

אברהם נגוסה: 2.

אברהם נגוסה: הנגשת מידע ומוקד פניות בשגרה ובחירום.

אברהם נגוסה: 3.

אברהם נגוסה: מסלולי שירות נוספים.

אברהם נגוסה: 4.

אברהם נגוסה: טרמינולוגיה לטיפול בחיילים בודדים.

אברהם נגוסה: 5.

אברהם נגוסה: השוואת התנאים לאלה של החיילים הבודדים העולים החדשים.

אברהם נגוסה: אלה הן מסקנות הפורום שצריך לטפל בהן.

אברהם נגוסה: כמו כן היו נושאים שהומלצו להתערבות מידית, ואנחנו נתמקד בהם היום, כמו למשל פטור מארנונה, בעיות ביטוח לאומי לחיילים בודדים משוחררים, קורסי עברית לעולים שהם חיילים בודדים משוחררים, השוואת הזכאות לעולים.

אברהם נגוסה: מציאת פתרון מגורים לצעירים חסרי עורף משפחתי עד גיוסם לצה"ל.

אברהם נגוסה: לא רק משוחררים, גם אלה שמתעתדים להתגייס וצריך לתת להם פתרונות.

אברהם נגוסה: אלה נושאים שהתקדמנו בהם והיום נשמע איך אנחנו מתרגמים למעשים, ובעיקר גם הקמה או השקת אתר המידע.

אברהם נגוסה: נשמע את מירה קידר, מנהלת אגף הרווחה התמודדויות בסוכנות היהודית.

מירה קידר: בוקר טוב.

מירה קידר: בוקר מרגש במיוחד כי בשבילנו ובטח בשבילי המפגש הזה, האתר שהעמדנו על הרגליים הוא בפירוש חלום שהתגשם שאנחנו מסתובבים סביבו כבר כמה שנים ויש זכויות רבות להרבה אנשים אבל בראש ובראשונה לד"ר אברהם נגוסה חבר הכנסת, יו"ר העלייה והקליטה שיותר מזרק לנו את הכפפה, אני לא רוצה להגיד שהוא דחק אותנו לפינה, הוא אמר "אם אתם כל כך טובים תשבו ביחד ותעשו".

מירה קידר: זה היה במרץ 2016 ואני יכולה להגיד שהייתה היענות עצומה.

מירה קידר: אנחנו מדברים על הרכב שהוא לא כל כך מובן מאליו של משרדי ממשלה, שלושה משרדים בכירים, קליטה בטחון ורווחה, של 15 ארגונים, הארגונים הבולטים שעוסקים בחיילים בודדים עולים ולא עולים.

מירה קידר: לפני שאני אתאר מה עשינו וכולי חשוב לי להוסיף עוד תודות כי הייתה לנו פה רוח גבית חיובית בכנסת וקיבלנו סיוע מחבר הכנסת איציק שמולי יו"ר השדולה לחיילים בודדים, מחברת הכנסת יוליה מלינובסקי שהייתה מאוד פעילה איתנו, מולנו בעבודה, כמובן אלי אלאלוף, יו"ר ועדת רווחה, סגן השר מייקל אורן ועוד ועוד.

מירה קידר: בסך הכל אני יכולה להגיד שהכנסת זה בעצם האינקובטור של הפורום.

מירה קידר: כמו שאתה כבר ציינת כבוד היושב ראש, אנחנו עוסקים בחיילים הבודדים עולים והלא עולים על רצף של שנים, מהשלב שהם מלש"ב, לפני שירות צבאי, תהליך ההכנה לשירות, מגורים ודברים נוספים, לתוך השירות עצמו, על כל הסוגיות שעולות וכמובן לאחר השירות הצבאי שאני יכולה להגיד שבגדול אנחנו מדברים, לפחות בכנפיים אבל אני חושבת שברוב הארגונים, עד לשנתיים מיום השחרור, ליווי של הצעירים המשוחררים.

מירה קידר: מי חברי הפורום?

מירה קידר: בראש ובראשונה צה"ל, צבא הגנה לישראל, הם מגיעים לפורום, זו אוכלוסייה של הצבא ויש שיתוף פעולה מצוין.

מירה קידר: משרדי ממשלה שכבר ציינתי אותם, משרד הביטחון, בהקשר של האגף והקרן להכוונת חיילים משוחררים וארגונים שלא אציין את שמם אבל רבים וטובים, אני חושבת מהבולטים ביותר שעוסקים באוכלוסייה הזאת.

מירה קידר: מטרות הפורום, כבוד היושב ראש הדגיש וציין אותם, זה באמת גיבוש של עמדה מקצועית, עמדה מקצועית של קבוצת עבודה, של ארגונים מהמגזר השלישי ושל משרדי ממשלה בהקשר של סיוע לחיילים בודדים, כשהשלב הבא כמובן זה ייצור פתרונות הולמים לצרכים שלהם, זאת אומרת אם אנחנו ממפים את הצרכים יותר קל לנו להתייחס למענים וקל כקבוצת עבודה, כי כל ארגון נותן איזו שהיא פריזמה, איזו שהיא נקודת מבט, איזה שהוא מענה על הרצף שאני תיארתי אותו.

מירה קידר: אחת המטרות שלנו הייתה ייזום הצעות חקיקה והיינו מאוד פעילים בעניין הזה ואני חושבת שהשפענו לטובה גם בכמה הצעות בהקשר של חיילים בודדים.

מירה קידר: אני אדבר בקצרה על תהליכי העבודה בפורום.

מירה קידר: קודם כל לכנס – כמו שדיברת על כך, כבוד היו"ר – לכנס את הארגונים שנכחו בדיון שהתקיים פה, ברצף של הדיונים שהיו פה בהקשר של עולים, מפגשי היכרות של הגופים מהמגזר השלישי אחד עם השני אבל כמובן אל מול משרדי הממשלה, להבהיר מה כל אחד עושה, לאן כל אחד שואף להגיע ולהתחיל ליצור את החיבורים.

מירה קידר: תיאום ציפיות לאן אנחנו הולכים, זה מסה של אנשים, מסה של ארגונים כל אחד עם האג'נדה שלו, וגם מצד אחד הלקוחות שלו, המחויבות שלו גם לתורמים, רובם של הארגונים במגזר השלישי כמובן חיים מתרומות וכן הלאה וכן הלאה, אז תיאום הציפיות היה קריטי, ומתוך זה יצרנו תקנון של עבודה משותפת, בבחינת אוקיי, מה זו הקבוצה הזאת שיושבת ועובדת, למה אנשים מחויבים, מי חבר, מי לא חבר.

מירה קידר: יצרנו לוגו של הפורום, אני אומרת גם בהקשר של קבוצת העבודה, בהקשר של תהליכי סינגור מול משרדי ממשלה, מול גופים, מול מוסדות, אז יש לנו לוגו שלנו וכמובן קביעת תהליכי עבודה ודרכי עבודה, איך אנחנו עושים, מה אנחנו עושים במפגשים מאוד צפופים בהתחלה, פעם בחודש, אחר כך האטנו לפעם בחודש וחצי, פעם בחודשיים.

מירה קידר: אנחנו בעצם מיפינו ביחד את הנושאים שהם רלבנטיים לחיילים הבודדים.

מירה קידר: אגב, אם אתה זוכר כבוד יושב הראש, אתה דיברת על עולים אבל זה היה אך טבעי שאנחנו נעסוק בכל הבודדים, הם אזרחים, אני אגיד ילדים שלנו, הם חיים כאן ואין סיבה שהם לא ייהנו מהטוב הזה שאנחנו יושבים ביחד חושבים ומתכננים איך לקדם ואיך לסייע.

מירה קידר: מיפוי הנושאים כמו שכבר ציינת ואני גם התייחסתי, אנחנו מדברים על לפני השירות הצבאי, במהלך השירות הצבאי ולקראת השחרור וכל שלב כזה ברצף הזה של החמש שנים או יותר, שש שנים, יש סוגיות ונושאים שהם רלבנטיים לכולם, אני לא אכנס לכל השלבים שלהתבגרות של אנשים צעירים שהם בונים את חייהם גם בתום של לימודים, גם בתחום של תעסוקה, גם בזוגיות וכולי.

מירה קידר: יש פה את תת הנושאים שהתייחסנו אליהם, חשוב לי להגיד שהיינו יעילים, חילקנו לקבוצות עבודה לפי הנושאים והיה חשוב לנו גם לשלב ולהשתמש בידע של כל גוף וגוף שמביא לשולחן המון ידע של עשיה ושל הכרת חוקים ונהלים וכולי.

מירה קידר: המצב שהיה ברור לכולנו, מצאנו בלבול וחוסר הבנה של הצעירים לגבי הזכויות שלהם, הזכאויות שלהם ושירותים שקיימים.

מירה קידר: אני לא מדברת רק על שירותים של ארגוני מגזר שלישי, אני מדברת על שירותים של משרדי ממשלה.

מירה קידר: אני יכולה לתת כדוגמה את הסיפור של משרד הקליטה עם מענקי הדיור לחיילים בודדים שרק אחר כך בהתערבות של משרד הקליטה שהם חברים בפורום, נכנסו לעניין, חיברו את הבסיס - - -

קריאה: משרד הבינוי והשיכון.

מירה קידר: משרד השיכון והבינוי, אבל מי שהתחבר זה משרד הקליטה והשתמשו בדאטה בייס והיה שינוי דרמטי בניצול המענקים האלה.

מירה קידר: זה גם אני חושבת פועל יוצא מהעבודה שלנו.

מירה קידר: כמובן מצאנו חפיפה בתחומי פעילות, אם לא דיברנו אחד עם השני מן הסתם היו חפיפות ואחת המטרות הייתה בהחלט לצמצם ולתעל את המשאבים לטובת המקומות שיש בהם לקונות, שיש נושאים שלא נוגעים בהם או נוגעים בהם באופן חלקי, מחסור במענים לצרכים קריטיים, הזכרת את נושא הדיור, הוא עולה שוב ושוב בהקשר של לפני שירות ולאחר השירות, אני לא מדברת על הצבא.

מירה קידר: חשוב גם להגיד שבנושאים הללו שאנחנו מדברים, הצבא נותן פתרונות טובים.

מירה קידר: אם מתחברים ואם יודעים ואם מצליחים אפילו במקרים הפרטניים ליצור בסיס של שיתוף פעולה, יש פה באמת הרבה יישר כוח לצבא.

מירה קידר: עיקר המיקוד שלנו בתהליכי העבודה היה איפה שהצעירים כמעט להגיד הולכים לאיבוד, בוודאי עולים לפני שירות צבאי, הם לא יוצאים ממסגרות חינוך, הם יוצאים בדרך כלל ממסגרות הקליטה של הסוכנות היהודית וכמובן לאחר הצבא שבעצם, איך אומרים, הם ניצבים בפני תהום שהם אמורים לכלכל את הצעדים הקריטיים הראשונים שלהם בלי כלים, בלי משפחה, בלי סיוע.

מירה קידר: קבוצות העבודה שדיברתי עליהן כמובן היו לפי התמחות, כי אמרתי שהפורום - - -

אברהם נגוסה: הצטרפה אלינו חברת הכנסת פנינה תמנו שטה.

פנינה תמנו: שלום, תודה אדוני היושב ראש.

מירה קידר: קבוצות העבודה נחלקו לפי תחומי התמחות ועניין כפי שכבר ציינתי וכמובן יצרנו תכנית עבודה מסודרת בכל אחד מהנושאים, הצגנו את התכנית הזאת במסמך והתכנית מן הסתם גם מתעדכנת.

מירה קידר: לתוך התהליך הזה יצקנו תכנים, צירפנו כלים שהמשתתפים יכולים להשתמש בהם לטובת העשייה בפורום, היו לנו הרצאות למידה והעשרה, נפגשנו עם אנשי מפתח רלבנטיים, קרן - - - פרט הגיעה ופרשה את משנתה בהקשר של בודדים, היה אצלנו גם רונן מימון, עומד מראש התכנית "ממדים ללימודים" שזה משהו דרמטי שהצבא נכנס אליו גם בהקשר של בודדים, הנושא של לימודים גבוהים או הכשרות מקצועיות וכמו שכבר אמרתי, יצרנו מסמך שכלל מסקנות והמלצות והגשנו אותו לכנסת.

מירה קידר: המסקנות וההמלצות מופיעות כאן לפי הנושאים שגזרנו אותם, הנושאים הללו זוקקו מתוך העודה בצוותים, לא בכל הנושאים התקדמנו.

מירה קידר: תיכף נשמע את אחד הנושאים שפה אנחנו היום חוגגים אותו, קרן פרידמן רכזת מלגות בקרן הישג תדבר על האתר עצמו אבל אני יכולה לתת דוגמה בהקשר של מסלולי שירות נוספים, אנחנו מתכוונים מסלולי שירות לחסרי עורף.

מירה קידר: הרי כידוע לעולים יש את גרעין צב"ר ומסתבר שוב ושוב שהקליטה בצבא של קבוצת השווים ביחד עם צוות מלווה, עם צוות עוטף, בקיבוצים שמחבקים, עושה הבדל מאוד מאוד גדול ויש הצלחות מאוד גדולות לתכנית צב"ר ולצעירים שמשתתפים בתכנית ואנחנו כל פעם שואלים, מה עם חסרי העורף, מה עם אלה שנולדו כאן או שבאו לכאן כילדים, לא מגיע להם כזה תהליך?

מירה קידר: למה אין מן חממה או מעטפת כזאת שתיתן להם את מה שהעולים מקבלים.

מירה קידר: זה נראה אך טבעי, זה דוגמה למשהו שלא התקדמנו איתו.

אברהם נגוסה: הצטרפה אלינו חברת הכנסת יוליה מלינובסקי.

מירה קידר: אני ברשות

מירה קידר: כם אתן לקרן פרידמן רכזת מלגות בקרן הישג שתתאר את האתר.

קרן פרידמן: בוקר טוב.

קרן פרידמן: בעצם הרעיון היה באמת שכל מי שמקיש מילת חיפוש שקשורה בכל צורה שהיא לחייל בודד יוכל להגיע לכלל המידע של לפני גיוס, תוך כדי שירות ולאחר השחרור.

קרן פרידמן: אנחנו מתייחסים לרוב הנושאים שמעניינים אותם, אם אנחנו נסתכל על נושאי ליבה כמו דיור, העשרה, סיוע כלכלי, הכנה לגיוס, איך אני בכלל מקבל הכרה כבודד לפני שאני מתגייס כדי שכל הדברים האלה יסודרו, אחד הדברים הכי חשוב שזה בהמשך גם למה שדובר פה זה "איך אני מגיע לגורמים" אז אם נסתכל על הארגונים, יש הפניה לאיש קשר רלבנטי לכל שירות.

קרן פרידמן: לצורך העניין אם נלך עכשיו לדוגמה לנושא דיור, נוכל לראות מי הגופים שיעזרו לנו בדיור ואיך אני יוצר איתם קשר, גם מייל, גם נייד - - -

פנינה תמנו: האתר כבר באוויר

קרן פרידמן: כן.

קרן פרידמן: חוגגים היום.

פנינה תמנו: חשבתי שזה הכנה, אז יישר כח.

קרן פרידמן: היום זה ההשקה.

אברהם נגוסה: לפני שנתיים התחלנו את הדיון והיום חוגגים.

פנינה תמנו: כשצריך לברך אנחנו מברכים.

יוליה מלינובסקי: הקרן לחיילים שותפה לעניין הזה?

קרן פרידמן: כן.

קרן פרידמן: - - -

אברהם נגוסה: הגעתן באיחור, סיפרתי איך התחלנו את זה.

פנינה תמנו: נקרא את הפרוטוקול.

יוליה מלינובסקי: לא, אבל הם מתנהגים טוב?

קריאה: הם מתנהגים בסדר.

קריאה: יש מקום לשיפור.

אברהם נגוסה: אנחנו נעביר לכן כל מה שאמרתי קודם.

קרן פרידמן: הרעיון הוא שלא יהיה בלבול, שכל חייל לפי המקרה האישי שלו יידע לאן הוא יוכל לפנות במיצוי זכויות לצורך העניין או בכל הדברים האחרים, במלגות, אם הוא היה לוחם או תומך לחימה, לאן הוא יכול לפנות.

קרן פרידמן: האתר מאוד ידידותי למשתמש, יש אפשרות גלישה גם דרך מחשב וגם דרך סלולארי שמשם אני מניחה שתגיע רוב הגלישה.

קרן פרידמן: אופציית החיפוש, אם נלך לחיפוש, אפשר להקיש מילה כמו "המרכז לחיילים בודדים", אפשר להקיש "מלגות" אפשר להקיש "מענק", כל דבר שהוא שמעניין אותך ברמת המילה אפשר להגיע לזה.

פנינה תמנו: יש כתובת אנושית?

קרן פרידמן: כן.

קרן פרידמן: בוודאי.

קרן פרידמן: גם פה יש את הדרך ליצור קשר עם כל אחד בארגונים כולל ניידים, כולל אימייל.

קרן פרידמן: לצורך העניין אם אני היום מחפשת מלגה ואני נכנסת לקרן הישג את תראי שם את פרטי התקשורת שלי, את האימייל שלי, ומי שירצה יוכל לפנות אלי וכמובן לקבל מענה.

פנינה תמנו: והכל בעברית?

קרן פרידמן: כרגע זה בעברית.

קרן פרידמן: השלב הבא הוא אנגלית, השלבים הנוספים זה - - -

אברהם נגוסה: דרך אגב, זה הלוגו.

אברהם נגוסה: אני אשים את זה כאן.

אייל אביב: קרן את כל המידע שמפורסם באתר בנושא חיילים בודדים בשירות, מי תיקף לכם את המידע?

הילה סולימני: זה מידע שלקחנו מתוך האתר של או מיטב או האתר של צה"ל מהאיגרת לחייל הבודד וגם ממצגת שהעבירה לנו קרן, הכל בדקנו אחד לאחד, וכמובן שכל רבעון וגם בין לבין אני בודקת באתרים ומקבלת דיווחים מנציגים, לגבי כל עמותה, ארגון ומשרד ממשלתי שמתעדכן.

קריאה: מתי נוכל לראות את זה?

קריאה: כבר.

אייל אביב: אתם חוגגים פה את האתר וזה בסדר גמור רק שאנחנו לא היינו מעורבים בשום שלב באתר או במידע בו, וכאילו באנו לחגוג משהו שלא היינו שותפים בו.

יוליה מלינובסקי: למה לא הייתם שותפים?

אייל אביב: לא שיתפו אותנו.

אייל אביב: פעם ראשונה שידעתי שיש אתר זה ש- - - אתמול.

אברהם נגוסה: רגע, אני שואל, הנציג שלכם היה בדיון הראשון לפני שנתיים במרס 2016, נציג הצבא.

אייל אביב: יש פה את הנציגה שבעשור האחרון מלווה.

קריאה: לא, הייתה הקרן.

אברהם נגוסה: את הפרסונליות אתם יכולים לשנות כל הזמן, מי שיכול להגיע, אבל באופן עקרוני כשביקשתי להקים את הפורום נציג צה"ל היה שותף בו.

אברהם נגוסה: נציגה או נציג אני לא זוכר בדיוק, אבל מי שהיה זוכר את זה.

אברהם נגוסה: כל אחד תיאר את מה שהוא עושה, אבל אמרתי שצריך להיות תיאום.

אברהם נגוסה: בסופו של דבר יש לנו כוונות טובות אבל לא משיגים את המטרה, אין לחייל הבודד פתרון.

אברהם נגוסה: אז כדי שנעשה, גם צה"ל, בלי צה"ל לא הולכים, לכן אמרנו להקים, ממשרדי הממשלה, ואני חושב שצה"ל נמצא באחד ממשרדי הממשלה, וארגונים לא ממשלתיים.

פנינה תמנו: השאלה אם משרד הביטחון היה.

קריאה: גם לימור מזרחי חברה בפורום.

אברהם נגוסה: בדיונים בשולחן העגול היה נציג צה"ל?

מירה קידר: הייתה נציגת צה"ל, לימור, אבל חשוב לי להוסיף - - -

אייל אביב: יש שיתוף פעולה טוב?

אברהם נגוסה: שאלתי אותה ואני רוצה לקבל תשובה.

אברהם נגוסה: בבקשה מירה.

מירה קידר: רציתי להוסיף שאני פרגנתי לצבא בהקשר של העבודה עם החיילים ואמרתי, המערכת טובה, מערכת - - -

פנינה תמנו: אבל חוץ מהפרגונים איפה הם היו בתמונה?

אייל אביב: אנחנו בתמונה, דיברתי רק על התכנים של האתר.

אברהם נגוסה: אתם הייתם בתמונה אבל לגבי התכנים.

אייל אביב: נכון.

אברהם נגוסה: אוקיי.

אברהם נגוסה: על זה אנחנו דנים היום.

אברהם נגוסה: הדיון שלנו היום הוא חגיגה של ההשקה, אבל גם נדון על התכנים.

אברהם נגוסה: אם יש תכנים לא טובים שצריך לשנות או לשפר, לכן אנחנו כאן.

אברהם נגוסה: ניתן לך את רשות הדיבור ותציג איזה תכנים אתה לא רוצה או אתה רוצה לשנות ותציג את עמדתך בתורך.

אברהם נגוסה: כרגע תנו לקרן לסיים את הצגת האתר.

קרן פרידמן: התחלנו להגיד שבאמת נוחות המשתמש זה הדבר שעמד לראות עינינו לאורך כל הדרך, לכן גם לשאלתך לגבי שפות.

קרן פרידמן: כרגע האתר בעברית, השלב הבא זה אנגלית רוסית וצרפתית ואני חושבת שגם ספרדית.

קריאה: ואמהרית לא צריך?

קרן פרידמן: זה דבר שנבדק, אלה השפות העיקריות.

קרן פרידמן: הייתה חשיבה לעשות את זה, אבל - - -

פנינה תמנו: יש פחות.

פנינה תמנו: רובם ישראלים החיילים ה- - -

קרן פרידמן: בדיוק.

קרן פרידמן: הם יכולים להתמודד עם זה בעברית אני חושבת, אולי אפילו יותר טוב מאשר באמהרית.

פנינה תמנו: אתם יכולים לעשות כוכבית, אם מישהו צריך עזרה באמהרית שיהיה לזה סוג של מענה.

פנינה תמנו: להשאיר אולי - - -

קרן פרידמן: אפשר בהחלט לעשות את זה, לעשות אולי לפרטים נוספים בשפה אמהרית או משהו כזה.

אברהם נגוסה: מי שזקוק - - -

פנינה תמנו: בכל זאת, שני אתיופים מתוך שלושה חברי כנסת שיושבים כאן.

אברהם נגוסה: תעשו מה שאתם רוצים, אבל זה לא נראה לי הכרחי כי בדרך כלל חיילים שמתגייסים הם ברמה שהם יודעים - - -

קרן פרידמן: אבל אולי עדיף בשביל שההורים יוכלו או משהו שיהיה - - - כי המטרה היא לא רק להרגיע את החייל, אלא גם לפעמים יש את ההורה - - -

פנינה תמנו: כוכבית שאם צריך משהו באמהרית.

קרן פרידמן: עדיף שיהיה מאשר שלא יהיה.

קרן פרידמן: אז אנחנו נעשה את זה, והדבר שגם מאוד חשוב שהאתר מונגש למוגבלויות, אם זה מוגבלויות ראייה - - -

פנינה תמנו: שמע גם?

קרן פרידמן: כן.

קרן פרידמן: חוק להנגשת מידע, האתר מונגש ועומד בכל הכללים.

קרן פרידמן: זהו.

קרן פרידמן: הרעיון הוא באמת שלא יהיה בליל מידע, יהיה מקום אחד מרוכז, שהכל יהיה שם והכל יהיה גם כמו שהילה אמרה, אחת לרבעון כל הפרטים יעברו שוב תיקף מחדש, אם יהיו שינויים, זה יהיה on going, זה יעדכן כל ה זמן, וזה השינוי המאוד מאוד גדול.

אברהם נגוסה: תודה רבה.

אברהם נגוסה: קודם כל אני רוצה לברך על העבודה החשובה והיוזמה המבורכת.

אברהם נגוסה: אנחנו מצפים שצה"ל יהיה בתוך העניין ושותף טבעי לנושא הזה ולכן אני רוצה לפני - - -

קריאה: עוד לא סיימנו את המצגת.

אברהם נגוסה: רגע, חברות הכנסת יתייחסו ולאחר מכן אפנה לצה"ל.

אברהם נגוסה: עוד לא סיימתם?

אברהם נגוסה: סליחה.

יוליה מלינובסקי: משרד הקליטה היו שותפים בעניין?

מירה קידר: כן.

מירה קידר: כל הזמן.

אברהם נגוסה: זו עבודה של שנתיים.

יוליה מלינובסקי: בסדר, אני רוצה לוודא.

אברהם נגוסה: אני אתן לך ותתייחסי להכל.

יוליה מלינובסקי: רק רציתי לשאול.

אברהם נגוסה: היום אני נותן את הפריבילגיה לאנשים שעבדו והביאו תוצאות.

מירה קידר: אני אסיים בקיצור.

מירה קידר: זו הזדמנות להגיד תודה לכל מי שמשתתף בפורום, אנשים מזמנם וממרצם, גם עבודה בבית, הם מאוד עקביים מאוד ערכיים, אז באמת זו הזדמנות לברך את כולם וחשוב לי לברך במיוחד את הילה סולימני שיושבת כאן לידי.

מירה קידר: היא מרכזת הפורום, אני קוראת לה גם דבק וגם מנוע.

פנינה תמנו: מאיזה משרד היא?

מירה קידר: היא מקרן מיראז' והיא ממש הרוח החיה, עם שכל, עם רגישות, עם אינטנסיביות עם עוד הרבה דברים טובים.

מירה קידר: אני אמשיך בקיצור על השקף של ההישגים.

מירה קידר: דיברנו כבר על המערך שהוא בעצם של גם וגם, של הארגונים ושל משרדי הממשלה.

מירה קידר: היינו בסיוע של חברת הכנסת יוליה מלינובסקי - - -

אברהם נגוסה: עוד הרבה?

מירה קידר: לא, קצר.

מירה קידר: אני מסיימת.

מירה קידר: חשוב לי להגיד תודה.

אברהם נגוסה: מכיוון שאנחנו חייבים לסיים היום ב-11:00.

מירה קידר: בסדר.

מירה קידר: אני רוצה להגיד תודה לחברת הכנסת יוליה מלינובסקי שחיברה אותנו לשר הביטחון וישבנו איתנו וקיבלנו אוזן קשבת - - -

יוליה מלינובסקי: היה פה מפגש פעם ראשונה ששר בטחון ישב איתם.

יוליה מלינובסקי: בכלל, אף פעם שר בטחון לא ראה אותם.

אברהם נגוסה: כל הכבוד.

אברהם נגוסה: אתם גם יודעים איך לנצל את יוליה.

אברהם נגוסה: כל הכבוד.

יוליה מלינובסקי: יש לי קשר לשר הביטחון אז תנצלי את זה.

מירה קידר: כמובן שאנחנו מדברים בו זמנית על העלאת רעיונות אבל - - - פעולות לבצע אותם.

מירה קידר: אני מסיימת בשקף אחרון.

מירה קידר: נשאר לנו עוד מה לעשות.

מירה קידר: זרי דפנה זה יופי, אולי קוצני, אבל יש לנו עוד מה לעשות, אני אומרת בעיקר זה המקום להגיד בעיקר בהקשר של חסרי העורף.

פנינה תמנו: מה שם האתר?

פנינה תמנו: אני עושה חיפוש.

פנינה תמנו: אם נכנסים עם מילות חיפוש בגוגל?

קריאה: - - -

קריאה: - - -

אברהם נגוסה: תדברו אחד-אחד.

אברהם נגוסה: לא שומעים.

מירה קידר: אני רוצה לצאת בקריאה של הפורום להשוות את הזכויות והזכאויות של חסרי העורף לעולים, יש פה פער לא מתקבל על הדעת בין שתי קבוצות שתורמות אותה תרומה למדינת ישראל.

מירה קידר: הפרטים כתובים גם בתכנית שלנו אז אני לא אכנס לפרטים.

אברהם נגוסה: תודה רבה.

אברהם נגוסה: קודם נשמע את חברות הכנסת ולאחר מכן את נציג צה"ל.

אברהם נגוסה: פנינה תמנו שטה בבקשה.

פנינה תמנו: אני רוצה קודם כל לפתוח אדוני היושב ראש ולברך על העבודה היפה שנעשתה עם הפורום וגם בבניית האתר.

פנינה תמנו: אני מבינה שכבר שנתיים אתם שוקדים על המלאכה וכשצריך לברך, אמרתי, אז גם מברכים.

פנינה תמנו: אני חושבת שזה נושא משמעותי וחשוב, הנגשת זכויות, מי כמונו סביב השולחן הזה יודע שזה דבר מאוד מאוד בסיסי בטח בעולם מודרני שאנחנו יכולים להשתמש בכל האמצעים שברשותנו, האינטרנטיים והאחרים.

פנינה תמנו: כמי שהחלה לעסוק בחיילים בודדים הייתי רוצה להעלות שני דברים כדי לקבל בכל זאת תשובות כי הרבה פעמים כשיש כוונות טובות, מערכים גדולים נופלים דווקא בדברים הקטנים.

פנינה תמנו: הייתי רוצה לדעת מה קורה כשחייל עכשיו השתחרר הביתה לפני שישי-שבת ואין לו באמת איפה להיות או אין לו אוכל וגם אם יש לו איפה להיות, יש כל מיני נסיבות מצערות, הוא נכנס לאתר, האם יש טלפון של חירום, טלפון שאפשר, אני חושבת שממש צריך לעשות סימולציה ולראות מה קורה, כמה זמן תגובה, לתת לחבר'ה שלא מכירים את האתר לשבת ומהרגע שהם ניסו לקחת סטופר ולהבין כמה זמן זה לוקח.

פנינה תמנו: דבר נוסף, עשיתי חיפוש תוך כדי, צריך בוודאי גם להשקיע תקציבים כדי להעלות את הדף, הוא לא הופיע בדף הראשון של התוצאות וזה משמעותי ביותר.

עדי בובליל: הוא בערך שלוש שעות באוויר, כן?

פנינה תמנו: אני אומרת רק לקחת את זה בחשבון.

פנינה תמנו: אנחנו הולכים הלאה, אנחנו אנשי עשיה, לא נחים על זרי הדפנה.

פנינה תמנו: אז אני חושבת שצריך לראות איך מעלים את זה, ובנוסף לעשות הרחבת שיתופי הפעולה.

פנינה תמנו: רק לצורך העניין לדוגמה, אתמול הייתי בביקור במרכז לחיילים בודדים ע"ש מייקל לוין פה בירושלים ותשמעו, זה פשוט קטסטרופלי כמות החיילים שמסתבכים מבחינה משפטית כתוצאה מהשירות שלהם, וצריך לראות איך נותנים להם מענה ושלא מה שנקרא, יוצאים עם חבילת חובות והסתבכויות.

יוליה מלינובסקי: צריך לצרף את לשכת עורכי הדין.

פנינה תמנו: כן.

פנינה תמנו: זה אחד מהדברים.

פנינה תמנו: עם שכר מצווה אפשר - - -

אברהם נגוסה: יש.

יוליה מלינובסקי: יש שכר מצווה, שזה די - - -

פנינה תמנו: אם כי אני חושבת שזה הסיוע המשפטי.

קריאה: אנחנו בשיתוף פעולה עם שכר מצווה.

פנינה תמנו: אני חושבת שזה לא חייב להיות לשכת עורכי הדין אבל זה הגיוני שיהיה גם לשכת עורכי הדין, אבל הסיוע המשפטי בהחלט יכול לעזור בעניין הזה.

פנינה תמנו: תודה רבה לך אדוני היושב ראש.

אברהם נגוסה: תודה לחברת הכנסת פנינה תמנו שטה.

אברהם נגוסה: חברת הכנסת יוליה מלינובסקי.

יוליה מלינובסקי: תודה רבה אדוני היושב ראש.

יוליה מלינובסקי: בהקשר למה שפנינה אמרה עכשיו בנושא הסיוע המשפטי, אם יש צורך, גם היא וגם אני די עובדים ביחד עם לשכת עורכי הדין ואני מאמינה שלשפי נווה יש אוזן קשבת לכל הדברים האלה, אנחנו בהחלט יכולים לחבר את זה.

יוליה מלינובסקי: אני מאמינה שיהיו עורכי דין שישמחו לסייע לילדים, ואם כן, תקשרו בינינו ואנחנו נעשה את העבודה.

יוליה מלינובסקי: זה דבר אופרטיבי כרגע.

יוליה מלינובסקי: מה שפנינה אמרה לגבי זמן תגובה זה דבר מאוד חשוב, אני לא פעם השתמשתי בשירותים של הארגונים, חיילים פונים אלי, אופרטיבית אין לי מה לעשות אבל יש באפשרותי לפנות לארגונים ואני מקבלת שם סיוע אבל לא כל אחד יכול להגיע אלי וכמובן שזה לא נכון, נכון שיהיה טלפון חירום באתר.

יוליה מלינובסקי: עוד דבר, אני לא יודעת מה הייתה רמת השיתוף בין משרד הביטחון, צה"ל והארגונים, אבל השר בזמנו הבהיר בצורה ברורה שהדלת פתוחה.

יוליה מלינובסקי: הדלת פתוחה וכשהוא נכנס לפני שנתיים לתפקידו כשר הביטחון הוא עשה מיקוד ומיפוי של הקבוצות שהוא רוצה לשים עליהן דגש.

יוליה מלינובסקי: אתם ישבתם בפגישה ושמעתם את זה.

יוליה מלינובסקי: החיילים הבודדים היא קבוצה, כעולים חדשים וכישראלים שמסיבות כאלה ואחרות נכנסו כבודדים, אז אם אתם מתקשים במשהו ויש איזה שהוא קצר בתקשורת, למרות שאני מאמינה שיש פה רצון טוב גם מצד הצבא ומשרד הביטחון וגם מצד הארגונים, כי בסופו של דבר אין פה אינטרס אישי.

יוליה מלינובסקי: אבל אם צריך לפתוח דלתות ולעשות משהו, השר הבהיר בצורה חד משמעית שהוא ממשיך לטפל בזה על בסיס קבוע, רק לאחרונה פתרנו איזו שהיא בעיה של חיילים בודדים.

יוליה מלינובסקי: הוא לא מתעסק רק עם איראן ועם סוריה, הוא מתעסק גם עם זה, בדחיפתי בעזרתי ובזה שאני מנדנדת לו כל הזמן.

יוליה מלינובסקי: כמובן משרד הקליטה, בגלל שחלק מהחיילים הבודדים הם עולים אז אתם חייבים להיות בתמונה ולסייע ולהמשיך גם אחרי השחרור, אני מבינה שיש את ההידברות הזאת אבל אם יש צורך בעזרה, אנחנו כאן.

יוליה מלינובסקי: אני רוצה לשים דגש על נקודה שאולי פספסתי כי באתי טיפה באיחור, וזה החיילים הבודדים החרדים.

יוליה מלינובסקי: אני לא רואה כאן אף אחד שמייצג אותם.

קריאה: כן.

קריאה: חסרי עורף.

יוליה מלינובסקי: יש בעיה מאוד קשה עם החיילים בודדים החרדים.

קריאה: חוזרים בשאלה.

יוליה מלינובסקי: לא.

יוליה מלינובסקי: אני מציעה לעוסקים במלאכה להיכנס להידברות עם חב"ד.

יוליה מלינובסקי: ניהלתי איתם כמה שיחות, החבר'ה מחב"ד שחלק בעצמם גם שירתו בצבא, אבל הם שומרים על אורח חיים דתי.

קריאה: בדיוק הפוך.

קריאה: הלל מטפלת באותם שיצאו בשאלה.

יוליה מלינובסקי: לא, זה משהו אחר.

יוליה מלינובסקי: אני מדברת על חייל חרדי, אדם ממאה שערים שהחליט להתגייס, אין לו לאן לחזור.

מירה קידר: יש עמותה בשם בית חייל אל חייל שמתעסקת באוכלוסייה הזאת.

יוליה מלינובסקי: אני מכירה את זה.

אברהם נגוסה: הפתרון - - -

יוליה מלינובסקי: תן לי לסיים.

יוליה מלינובסקי: כי הנושא - - -

אברהם נגוסה: אנחנו ב-11:00 צריכים לסיים.

יוליה מלינובסקי: אני כבר מסיימת.

יוליה מלינובסקי: אני מדברת על חיילים חרדים שהחליטו להתגייס.

יוליה מלינובסקי: אנחנו כחברה רוצים שהם יתגייסו אבל הם נתקלים בקושי ואנחנו רואים מדי פעם בתקשורת מה קורה כשהוא חוזר הביתה לשכונה שלו, אבל הוא עדיין רוצה לשמור על אורח חיים חרדי.

יוליה מלינובסקי: כשרות, שבת וכולי.

יוליה מלינובסקי: דיברתי עם כמה אנשים מכפר חב"ד, חב"דניקים שהם חרדים, עם כל המשתמע מזה, הם מוכנים להיכנס למלאכה.

יוליה מלינובסקי: תגידו לי עם מי צריך לדבר, איך לקשר, ואני נמצאת פה.

יוליה מלינובסקי: אנחנו בהחלט יכולים לפתוח מקומות כאלה לחיילים חרדים שרוצים לשמור על אורח החיים.

יוליה מלינובסקי: במיוחד עכשיו לקראת חוק הגיוס שאנחנו רוצים שהם יתגייסו ומצד שני אנחנו רוצים שהם ימשיכו לשמור על אורח חייהם, זה יכול להיות דבר שהוא סלע המחלוקת ואנחנו כבר צריכים להתערב בנושא.

יוליה מלינובסקי: אז קחו בחשבון שיש לי כבר הידברות עם כמה גורמים ותשתמשו בי.

יוליה מלינובסקי: ובהצלחה.

יוליה מלינובסקי: יש מה לעשות, זה לא סוף פסוק, תמיד יש מה לשפר אבל דרך ארוכה מתחילה בצעד ראשון אז תודה רבה.

אברהם נגוסה: תודה רבה.

אברהם נגוסה: נשמע את נציג צה"ל.

אברהם נגוסה: אנחנו צריכים לסיים ב-10:55 לכן תעשו את זה בתמצית.

קרן זר ארביב: אני ראש ענף ת"ש, רוב האנשים פה מכירים אותי.

קרן זר ארביב: היוזמה היא מבורכת, יש שיתוף פעולה מצוין עם כל הגורמים שיושבים פה ויש לנו נציגות בפורום.

קרן זר ארביב: אני רוצה לדייק את ההערה שנאמרה מקודם, ההערה הייתה מאוד טכנית.

קרן זר ארביב: נכון לאתמול בבוקר כשקיבלנו את הזימון לוועדה לא ידענו שעולה האתר ואנחנו חושבים שנכון רגע לעבור יחד על תכנים כי המידע שמונגש צריך להיות מדויק אז אני מניחה שהמקורות שהשתמשו בהם הם מקורות טובים ואני מניחה שרוב הדברים שמופיעים שם הם נכונים רק שווה לעשות את הפיין טיונינג הזה.

קרן זר ארביב: מבחינת הנגשת מידע, בצבא יש 1,400 מש"קיות וקצינות ת"ש בכל יחידות צה"ל, הן מנהלות שיח יום יומי עם חיילים בודדים, החל מלשכות הגיוס, חייל שמגיש בקשה להיות בודד, מלש"ב יותר נכון, מראיינת אותו רמ"ט פרט, לא מש"קית ת"ש, קצינה בדרגת סרן.

קרן זר ארביב: יש הנגשת זכויות ושוב, המעטפת הנוספת היא עוד איזה שהוא - - -

יוליה מלינובסקי: זה לא עובד כל כך, אני מקבלת הרבה פניות מחיילים שמשרתים, את יודעת, החומר האנושי גם קובע.

יוליה מלינובסקי: אחד יותר - - -

קרן זר ארביב: שום ארגון הוא לא סטרילי ויש לפעמים גם מקומות שזה קורה פחות טוב, אבל ככלל ברוב המקומות זה קורה טוב והחיילים מטופלים.

קרן זר ארביב: בהקשר למענה לחסרי עורף משפחתי, אני מאוד מתחברת למה שמירה העלתה כאן.

קרן זר ארביב: אנחנו קיבלנו שאילתה מהכנסת לפני כמה חודשים או אולי שנה, ששאלו אותנו למה המענה לחסרי עורף שונה מהמענה לבודדים העולים והתשובה של צה"ל הייתה שהמענה לא שונה, הוא זהה, בודד הוא בודד הוא בודד, אותי כרע"ן ת"ש לא משנה אם הוא עולה חדש או חסר עורף, מבחינתי הוא חייל בודד והמעטפת שהצבא נותן היא זהה.

קרן זר ארביב: השונות נוצרת ממענקים שהחיילים האלה מקבלים וזה מבורך וחשוב, אני לא רוצה לגרוע, להיפך.

קרן זר ארביב: כשחייל בודד עולה מקבל ממשרד הבינוי וממשרד הקליטה 940 שקלים מדי חודש, את זה לא מקבל חסר עורף ואני חושבת שאם דיברנו כאן על הצעות חוק ועל הירתמות אז אולי שווה רגע להשוות את חסרי העורף כבר במהלך השירות בהקשר הזה.

יוליה מלינובסקי: זה נוהל פנימי שלכם.

קרן זר ארביב: לא, זה לא נוהל פנימי.

קרן זר ארביב: המעטפת שאני נותנת לבודדים בצבא זהה לכל בודד.

קרן זר ארביב: חייל בודד עולה ניגש למשרד הקליטה מקבל עוד מיקום, ניגש למשרד הבינוי והשיכון מקבל ביחד 940 שקל בחודש.

קרן זר ארביב: את זה חסר עורף משפחתי לא מקבל ועוד לא דיברתי על מה קורה בשחרור, שאת העולה "כנפיים" מלווים בצורה מדהימה ולחסר עורף אין, זאת אומרת יש עכשיו את "יתד" שנכנסו לתמונה ואנחנו היום נפגשים איתם כבר כמה מפגשים אינטנסיביים ובאמת מהדקים את שיתוף הפעולה.

קרן זר ארביב: זה יגיע משם אבל צריך באמת לייצר מעטפת שהיא זהה.

קרן זר ארביב: לגבי טלפון חירום נגעת בזה, אז קודם כל חשוב לי להגיד, שוב, כל גוף שיכול לסייע זה טוב, בצבא יש את מוקד הבודדים אצלי בענף שהוא זמין 24/7, וחיילים מתקשרים אלינו ומסתייעים החל משאלה אינפורמטיבית וכלה בחייל שמתנשף ובוכה ואנחנו עוד רגע אפילו עושים איכון על הטלפון שלו ומבינים מה קרה, זה לא קורה הרבה אבל זה קורה.

יוליה מלינובסקי: הערה.

יוליה מלינובסקי: אני מציעה לך שהמוקד הזה ייתן שירות לחיילים בודדים גם שנה אחרי שחרור.

יוליה מלינובסקי: ברגע שהוא משתחרר, נגמר לו הכל.

יוליה מלינובסקי: הוא כאילו היה במעטפת - - -

קרן זר ארביב: אבל איזה מענה אני יכולה לתת לחייל משוחרר?

אברהם נגוסה: יוליה, בקצב הזה לא נסיים.

אברהם נגוסה: את יכולה לקיים מפגש עם נציגי צה"ל במשרד שלך ולעשות את הכל.

אברהם נגוסה: השאלות שלך הן ענייניות וחשובות אבל מבחינת - - -

יוליה מלינובסקי: טוב.

קרן זר ארביב: עוד שני דברים אחרונים, לצד מוקד הבודדים כמובן שיש את המפקדים.

קרן זר ארביב: הם הכתובת הראשונה של החייל, ושוב, יש מקרים שזה לא צולח אבל ברוב המקרים המפקד הוא הכתובת הראשונה לחייל ומפקדים מגיעים למקום ומסייעים לחיילים במצוקות לא פשוטות.

קרן זר ארביב: דבר אחרון, לגבי סיוע משפטי שעלה כאן מקודם, אז יש לנו חיבור לאגף לסיוע המשפטי של משרד המשפטים, לעמותת - - - לשכר מצווה ולחייב נזקק בהוצאה לפועל שמטפלים בחובות של חיילים לא רק בודדים, דרך אגב, יושב פה גיא, זו עמותה מדהימה שנותנת שירות לחיילי חובה שמגיעים ומסתייעים.

קרן זר ארביב: החיבור קיים, קורה, וסגלי הת"ש מנגישים את המידע לחיילים.

קרן זר ארביב: נכון גם שזה יהיה מונגש באתר.

קרן זר ארביב: אז יישר כח ותודה.

אברהם נגוסה: תודה רבה.

אייל אביב: אני רוצה לומר מספר משפטים ברשותכם אדוני היושב ראש, חברי הפורום הנכבדים.

אייל אביב: אני חושב שהפורום הזה הוא פורום מאוד חשוב.

אייל אביב: דיברת על אחדות מטרה ואני באמת חושב שיש כאן אחדות מטרה, כוונות טובות, זה מחייב תיאום וגם סינרגיה בינינו כולנו, לא מזמן אנחנו גם קיימנו ועדה לאישרור עמותות שעובדות עם צה"ל כדי למסד תהליכים.

אייל אביב: אני חושב שבסופו של יום צה"ל הוא האחראי לטיפול בחיילים הבודדים המשרתים בו ונותן להם מעטפת טובה.

אייל אביב: עם זאת, בארגון כזה גדול ישנם לפעמים גם דברים שאנחנו לא מצליחים להגיע אליהם ובזכותכם בשיח מכובד, מכבד ומשותף אנחנו מצליחים לייצר פתרונות ואני מזמין אתכם לשיח הזה שהוא לא שיח מתלהם ומאשים אלא שיח משותף, על מנת בסופו של דבר להגיע לאחדות המטרה וחלק מהדברים כאן הם לצורך זה.

אייל אביב: הכלים והמענים הניתנים היום בצה"ל הם חלק מהמענים שאתם מתארים כאן ודיברת על כפילויות ולכן אולי חשוב להציף פערים כדי להעצים את המענים אצלנו כדי לא לייצר כפילויות מיותרות.

אייל אביב: אני חושב שיותר מדי מוקדים בסופו של דבר יבלבלו את החייל ואם אנחנו נפנה אותו למוקד הבודדים ואם יש בעיה מסוימת, תציפו אותה פרטנית, זה לא ייצר יותר מדי כתובות אלא כתובת אחת מדויקת מפורטת שנותנת מענה ומידע נכון, אמין, נגיש וטוב עבור כולם ואני גם מברך על הקמת האתר והפורום, ואנחנו צריכים כל הזמן לוודא שאנחנו מתואמים ומסונכרנים והמידע עובר בצורה נכונה, מדויקת ככל הניתן עבור אותם פרטים ולא משנה מה הסטטוס.

אייל אביב: תודה.

אברהם נגוסה: תודה.

עדי בובליל: אני מקרן מיראז', כנפיים.

עדי בובליל: אם אני יכולה משפט אחד לגבי ההערה האחרונה שלך, רק להסדיר את העניין.

עדי בובליל: אנחנו לא מחליפים את מוקד בודדים.

עדי בובליל: המטרה של האתר זה גם לפני השירות וגם אחרי השחרור, אז אין כפילות.

עדי בובליל: מבחינתנו כל דבר שקורה בתוך הצבא, קודם כל - - -

יוליה מלינובסקי: זה מאוד חשוב כי אחרי השחרור הם הולכים - - -

עדי בובליל: בגלל זה אמרתי, אין כאן כפילות.

עדי בובליל: אין לנו עניין לעשות כאן איזה מגה שיווק שיהרוס את מה שכבר קיים אלא להיפך ולהשלים את הצבא ולהרחיב את השירות.

יוליה מלינובסקי: - - - נכנסים לדיכאון.

אברהם נגוסה: את צודקת, גם אמרנו את זה בהתחלה כשהרצון או החשיבות להקמת הפורום, כי אף אחד לא מחליף את משרדי הממשלה ובוודאי לא את משרד הביטחון וצה"ל.

אברהם נגוסה: הפורום בא ואומר לעזור למערכת הממשלתית למלא את החלל שמשרדי הממשלה לא הספיקו - בלשון המעטה - למלא אותו.

אברהם נגוסה: הארגונים באים מרצון ביחד בשיתוף פעולה למלא את החלל.

אברהם נגוסה: זו הכוונה.

אברהם נגוסה: נציג משרד הרווחה בבקשה.

ניסים בן לולו: רק רציתי להגיד משפט השלמה בקשר לחסרי העורף שעלה כאן קודם.

ניסים בן לולו: זו באמת אחת הסיבות המרכזיות שאנחנו שותפים, ואחת המטרות המרכזיות שלנו, באמת להנגיש את השירותים של משרד הרווחה שפרושים בכל הארץ לאוכלוסיית החיילים הבודדים כולל חסרי העורף, למשל בטח באמצעות תכנית יתד שיצאה לדרך, תכנית לאומית לצעירים במצבי סיכון ומצוקה, יצאה כבר לדרך ומבחינתנו זה הניסיון להנגיש אותה לחיילים הבודדים באשר הם.

ניסים בן לולו: התחלנו כבר להשתתף, וזה גם בעיני אחד התוצרים הנלווים של הוועדה הזאת, של הפורום שהוקם, התחלנו להשתתף בסדנאות משתחררים ששם אחרי שאנחנו מעבירים את האינפורמציה והחומר, עושה את זה בדרך כלל מנהלת השירות שלנו ציפי נחשון גליק, אחרי שאנחנו מעבירים את כלל האינפורמציה אנחנו עושים רישום מעשי למעוניינים ועושים את הקשר - - -

שלומית אבינח: איך הם יודעים לפנות אליכם?

שלומית אבינח: משרד הרווחה זה משרד שפחות מוכוון לחיילים משוחררים.

ניסים בן לולו: אנחנו מחוברים קודם כל גם לאתר וגם לפורום ומבחינת כלל האינפורמציה, גם האינפורמציה שלנו נמצאת בתוך האתר, אנחנו חברים קבועים בפורום אבל החיילים שמשתתפים בסדנה ומעוניינים בקשר עם עו"ס יתד, אנחנו עושים תהליך של רישום במקום ובפעם הבאה שמגיעים לפגישה אוספים את הטפסים ומפנים אותם לעובדים הייעודיים ברשויות המקומיות, בהתאם לרשות אליה שייך אותו משתחרר.

אברהם נגוסה: תודה.

אברהם נגוסה: אני רוצה לשמוע את הארגונים שמייצגים את החיילים הבודדים.

אברהם נגוסה: אולי נשמע את החיילים קודם בבקשה.

יעקב עמאר רוטשטיין: אני בן 24, בגיל 18 עליתי לבד מקולומביה, שירתי כחייל בודד כלוחם ביחידה מובחרת, השתתפתי בהרבה פעילויות צבאיות, צוק איתן, עזרתי לנפגעים ממלחמת האזרחים בסוריה ועוד.

יעקב עמאר רוטשטיין: אני הרבה שנים מתעסק עם חיילים בודדים, אני סטודנט מילגאי של קרן הישג, אני מתנדב ב"אח גדול", בוגר כנפיים, אני יועץ של - - - אני מעורב בחיי החיילים הבודדים הרבה שנים.

יעקב עמאר רוטשטיין: אני רוצה לספר לכם סיפור אחד שמשקף היטב את חשיבותה של היוזמה שנדונה כאן.

יעקב עמאר רוטשטיין: כאשר הייתי חייל, הייתי מגיע אחרי כמה שבועות רצופים של פעילות ביום שישי לירושלים ובתור שומר שבת, הרי אסור לבשל בשבת, הייתי חייב להספיק להגיע לשוק לקנות מה שנשאר, להגיע הביתה ולבשל להכין וזה היה האוכל שלי בשבת.

יעקב עמאר רוטשטיין: תכל'ס, ואני יודע את זה עכשיו, אין בעיה של אוכל לחיילים בודדים בירושלים, יש מלא ארוחות.

יעקב עמאר רוטשטיין: מה הייתה הבעיה?

יעקב עמאר רוטשטיין: שלא ידעתי איפה הארוחות, לא נתקלתי בפרסום של איפה נמצאות הארוחות האלה.

יעקב עמאר רוטשטיין: לכן לאחר כמה שנים שאני מתעסק עם חיילים, חברים שלי אפילו, אחי הקטן, הוא עוד מעט חייל בודד, הגעתי למסקנה שבין כל המכשולים שדיברנו עליהם הטכניים, הדיור, הנפשיים אפילו, המכשול הכי נורא לחיילים הבודדים זה חוסר מידע.

יעקב עמאר רוטשטיין: חוסר מידע.

יעקב עמאר רוטשטיין: אני למשל, כל הזכויות שידעתי שהן קיימות מימשתי אותן ומהם רכשתי כלים שעכשיו אני באזרחות משתמש בהם, ואני מצליח באזרחות ברוך השם, אבל לצערי וכואב לי להגיד, יש לי חברים ששירתו כחיילים בודדים, חברים מצוינים שהם נאלצו לעזוב את מדינת ישראל משום שהם לא ידעו, לא מחוסר רצון, הם פשוט לא ידעו איך להתגבר על אותם המכשולים, לא היה להם את הכלים האלה.

יעקב עמאר רוטשטיין: לכן כשאני רואה שיש אתר כזה, אני מסתכל על זה בתור נס, זה שיש אתר שמרכז את כל המידע ושולח את החייל לכל גורם ספציפי ובאופן מסודר, אני מברך על היוזמה הזאת כי אני מאמין שהחיילים הבודדים כפי שהם מצטיינים בצבא ובכל מסגרת, אני בטוח שכאזרחים הם יצטיינו ויעזרו לחברה שלנו והאתר הזה יעשה את ההבדל אם הם נקלטים או לא בחברה.

אברהם נגוסה: תודה.

אברהם נגוסה: שמענו נציג של חיילים בודדים.

קריאה: יש לנו עוד נציג כאן.

קריאה: בקצרה.

אברהם נגוסה: אני מוכן לתת לנציג אחד בקצרה ואז נשמע את משרדי הממשלה.

אברהם נגוסה: בבקשה.

טוני ריכלר: אני עולה חדש מוונצואלה, אנחנו שכנים מקולומביה.

טוני ריכלר: עליתי לפני עשר שנים לארץ ישראל, כיום אני לומד ממשל במרכז הבין תחומי גם יצא לי לא מעט פעמים לייצג את ארגון כנפיים מיראז' גם בארץ וגם בחו"ל וכמובן אני מתנדב אצל הארגון של אח גדול.

טוני ריכלר: קודם כל הפורום הזה הוא מבורך בעצמו, אני חושב שתמיד היה, עוד לפני שהגענו למעמד הזה, תמיד היה קטע שכל הארגונים רצו לעזור אבל זה היה נשמע כאילו הם מתחרים אחד בשני ולא עוזרים לחייל הבודד ובזכות הפורום הזה יש סוף סוף סדר שיכול באמת לשלב את כל הכוחות האלה ולעזור לחייל.

טוני ריכלר: השקת התכנית היא יוזמה טובה, היא מבורכת, אני מברך עליה ולהגיד לכם את האמת, כשאני הייתי חייל בודד, התגייסתי ב-2011 והדברים האלה לא היו קיימים.

טוני ריכלר: למזלי הייתי חלק מתכנית "נעל"ה" של הסוכנות היהודית שעזרו לי אבל היו חיילים שלא היה להם את זה.

טוני ריכלר: היו לי חברים שלא היה להם את הדברים האלה, והם נפלו בין הכיסאות.

טוני ריכלר: אני יכול להגיד לכם שהאתגר הכי גדול של החייל הבודד הוא לא הצבא.

טוני ריכלר: הצבא באמת, הייתי בגולני והיה קשה, הכל בסדר, אבל הפער נוצר כאשר אתה משתחרר, אתה לא יודע מה אתה עושה עם החיים שלך.

טוני ריכלר: יש איזה ואקום, איזו בועה ענקית שנוצרת ואם אין ארגונים כמו צה"ל או כמו כנפיים, הסוכנות, קרן הישג וכל הארגונים, שלא תופסים את החייל הבודד כמו שצריך החייל הולך לאיבוד בתוך האזרחות ולצערי הרב יש לי גם מלא חברים שנאלצו לחזור הביתה.

טוני ריכלר: אני חושב שהאינטרס של מדינת ישראל זה לשמור על האנשים האלה, אלה אנשים, אני חושב שהם טובי הבנים של המדינה, עולם חדשים שבאים עם ציונות, עם ערכים ציוניים אדוקים מאוד כדי לשרת ולהגן עליה ורוצים פשוט לתרום למדינה ואני חושב שהמטרה בסופו של דבר היא להשאיר אותם כאן כדי שיבנו פה בית כמו שצריך ויעזרו להשפיע במדינה בסופו של דבר.

טוני ריכלר: בלי להרחיב יותר מדי אני רוצה לברך ותודה רבה לכם על ההזדמנות ונקווה שנגיע לפסגות יותר טובות בזכות הדבר הזה.

אברהם נגוסה: תודה רבה.

אברהם נגוסה: בבקשה.

יעל אייזנר: אני נציגת התנועה הקיבוצית ששנים ארוכות גאה ורואה בזה תחושת שליחות לשמש בית חם לחיילים בודדים.

יעל אייזנר: אני מדברת מהר כדי להספיק את שני הדברים.

יעל אייזנר: אני רוצה לדבר על שני דברים, להעיר אותם, אלה דברים שעלו פה בין השורות אבל האחד הוא להציף והשני הוא גם פתרון.

יעל אייזנר: נושא ראשון זה נושא של ילדי הפנימיות, בסיום הפנימיה שלהם ועד הגיוס לצבא, תהום גדולה פעורה שם, אם זה לחזור לסביבה שממנה הם הוצאו על ידי המדינה לא פעם או מבחירה שלהם כי הסביבה לא הייתה טובה להם ועד הגיוס יש שם כמה חודשים שמדינת ישראל נאלמת דום ולי זה מאוד עצוב.

יעל אייזנר: אנחנו מנסים בכוחותינו הדלים בתנועה הקיבוצית לתת פתרונות פה ושם אבל זה גם חבר'ה של נעל"ה עם סיום הלימודים וזה גם כל בוגרי כפרי הנוער והפנימיות, שחלק גדול מהם הם חיילים בודדים.

יעל אייזנר: אני רואה שזה נוגע בלב שלכם אז קחו את זה הלאה.

יעל אייזנר: יש לי גם הצעות אבל זה לא המקום.

יעל אייזנר: דבר שני הוא נושא שעלה בפורום ויש גם כמה פתרונות ואני מאוד גאה להיות חלק מהצוות הזה שעסק בפתרונות דיור אחרי השחרור, אבל אני קוראת לזה לא פתרונות דיור אחרי השחרור אלא נחיתה רכה באזרחות כי יש דבר אחד שהוא איפה לשים את הראש, אבל יש דבר אחר שהוא מי מלווה אותך בשלב הזה.

יעל אייזנר: בתנועה הקיבוצית יצאנו עם פרויקט מדהים שממש רק עכשיו הושק, אנחנו קוראים לו פרויקט תהיל"ה, תכנית המשך ייחודית לחיילים בודדים משוחררים שהכוונה היא שהם מקבלים תכנית שמלווה אותם בשנה הראשונה אחרי השחרור עם עבודה, רצוי מועדפת אם הם מעוניינים בקיבוץ כולל מגורים וכולל ליווי לכישורי חיים ודברים מהסוג הזה.

יעל אייזנר: כרגע אנחנו בפיילוט בשני קיבוצים, בקיבוץ רמת יוחנן, קיבוץ מבורך ליד חיפה והשני קיבוץ דתי, קיבוץ שדה אליהו, ועל זה אני רוצה להתעכב.

יעל אייזנר: לפני שבועיים נפתח קמפוס מרגש ומדהים בנוכחות שרת העלייה והקליטה בשדה אליהו ולמעשה מה ששדה אליהו נותנים זה שינוי מחשבתי תפיסתי בהתייחסות לעולה חדש.

יעל אייזנר: רובנו כאן הורים לילדים, אני רואה לפי הגילאים, ומי שלא עוד מעט יהיה, היו מדברים פעם על עקרון הרצף, לא לעזוב את התינוק, שיהיה איתנו כל הזמן.

יעל אייזנר: אז חס וחלילה אני לא משווה את הצעירים שעזבו בית ומשפחה ובאים הנה לתינוקות אבל כן עקרון הרצף מרגע שעולה חדש מגיע, בשדה אליהו יש לו אולפן עברית, הוא ממשיך שם כחייל בודד במידה והוא רוצה, או בקיבוץ אחר או במקום אחר, אבל יש אפשרות שם להישאר כחייל בודד, פלוס תכנית המשך לאחרי השחרור.

יעל אייזנר: הרעיון הזה, אנחנו לוקחים אותו צעד אחד קדימה בכל התנועה הקיבוצית.

יעל אייזנר: זאת אומרת בוגר אולפן מהקיבוץ שלי, ממעגן מיכאל, שלא תמיד יש לו מקום להישאר כחייל בודד, אתאים לו קיבוץ במקום אחר ואחר כך תכנית המשך אולי במקום אחר, אבל יש פה איזה שהוא רצף ותמיד יש מישהו שמלווה אותו כי לטעמי ומהכרותי האישית עם חיילים בודדים שמאומצים אצלי, אף אחד לא גומר להיות בודד ביום השחרור וגם לא שנה אחרי.

יעל אייזנר: הם בודדים כל עוד אין להם משפחה משל עצמם.

יעל אייזנר: ברגע שהם יצרו משפחה ותא משפחתי משל עצמם, אפשר קצת להירגע.

יעל אייזנר: ופה המקום שלנו לראות את הרצף הזה עוד קצת ואני מציעה את התפיסה הזאת לעשות בה שימוש גם במקומות אחרים.

אברהם נגוסה: תודה.

קריאה: רק לדעת אם זה לחיילים חסרי עורף גם.

יעל אייזנר: בוודאי.

יעל אייזנר: אצלנו כמו בצבא אין הבדל בין עולים לחסרי עורף.

אברהם נגוסה: תודה.

אברהם נגוסה: אני רוצה שנציג ארגון נפש בנפש ידבר בקיצור.

אברהם נגוסה: אם אין לכם מה להוסיף אתם לא חייבים.

אנסטסיה מדבדובסקי: בגדול אין לי מה להגיד, חוץ מזה שאני רוצה להוסיף כמו החבר'ה שהציגו את עצמם, שהם היו חיילים בודדים, גם אני הייתי חיילת בודדה במערך השירות הצבאי, אני למעשה התגייסתי ב-2010, לא היה את האתר כמובן ולא היה כל כך הרבה מקורות מידע ולעולים חדשים מאוד קשה להשיג את המידע הזה, כך היה פעם.

אנסטסיה מדבדובסקי: עכשיו כשיש אינטרנט וזה יותר מפותח, אז באמת זו זכות גדולה להיות פה וכך אני חושבת שאנחנו באמת נוכל לקדם את העולים והם יוכלו להתקדם בחיים, להבין מה קורה בצבא והכל, אני חושבת שזה באמת משהו מדהים שקורה כאן וזה מהפך.

אנסטסיה מדבדובסקי: זה מה שרציתי להוסיף.

אברהם נגוסה: תודה ארגון CNEF רוצים לומר משהו?

אברהם נגוסה: סם קדוש בבקשה.

סם קדוש: בקיצור, אני מברך על היוזמה אבל אני אתן קול אחר כי בסופו של דבר אנחנו כארגון שמטפלים בצעירים דוברי צרפתית וגם יש לי כובע של מועצת ארגוני העולים שמרכז כ-20-30 ארגוני עולים, לא היינו שייכים ואנחנו לא מופיעים פה אבל זה לא נורא.

סם קדוש: מה שצריך לראות לפעם הבאה שאנחנו יכולים לעשות את הסימביוזה עם ארגוני העולים כי כמו שאמרנו, בסך הכל ארגוני העולים מטפלים בעולים אחרי השחרור, אנחנו כל יום במשרד שלנו ובמשרדים אחרים מקבלים את החיילים המשוחררים, זה המקום הקריטי שאנחנו צריכים להיות.

סם קדוש: בסופו של דבר האתר הזה מאוד מבורך כי זה עוד כלי, נראה לי גם לחיילים אבל גם לארגונים, כדי לעשות את הסדר - - - האתרים של הצבא מצוינים בסופו של דבר זה גם כלי, ומה שאני מבקש בסך הכל זה עוד פעם, להכניס את הארגונים שלא היו בפורום הזה כדי שלא יהיה בלבול בין הסטודנטים והחיילים.

אברהם נגוסה: אני שומע כאן שהדלת פתוחה.

אברהם נגוסה: תתאם איתם.

אברהם נגוסה: מנהלת נעל"ה לא כאן.

אברהם נגוסה: ארגון הלל בבקשה.

שרה קצבורג: אני מייצגת את הל"ל העמותה ליוצאים בשאלה, שבעצם ההגדרה שלה היא לא חיילים בודדים אלא חסרי עורף, המילים "חסרי עורף" קצת מרגיזות אותי אבל בסדר - - -

קריאה: יש לך הצעה למשהו אחר?

שרה קצבורג: זה לא המקום.

שרה קצבורג: אני אחפש, אנחנו כבר דיברנו על זה בדיונים.

שרה קצבורג: מה שרציתי לומר זה שהארגון שלנו מטפל באנשים יוצאים בשאלה בספקטרום רחב ורוחבי ולא אורכי שזה רק צבא, ולכן הטיפול שלנו באנשים שלנו מתחיל מרגע שהם מצטרפים להלל ובאיזה שהוא שלב הם מתחיילים ונכנסים לצבא.

שרה קצבורג: מירה היחידה שבאמת ייצגה אותנו בכבוד בכל מה שאמרת עד כה, מה שחשוב לנו באמת זה ללוות אותם לפני משום שהם באים בלי ליב"ה, הדפ"ר שלהם נמוך, הקב"א שלהם נמוך ואז במקום שהם יתנו את מלוא הפוטנציאל שלהם לצבא הם מוצאים את עצמם כטבחים.

שרה קצבורג: זאת אומרת, יש לנו מגוון שלם של צרכים שאולי שונה קצת מהליווי של חיילים בודדים שיש להם עורף בחו"ל.

אברהם נגוסה: תודה.

יוליה מלינובסקי: יש כל כך הרבה זוויות.

אברהם נגוסה: אני מבקש שנציג עמותת אח גדול, דוד ורטחה ידבר.

אברהם נגוסה: בבקשה.

דוד ורטחה: קודם כל אנחנו עמותת אח גדול שבעצם חיילים בודדים משוחררים מלווים חיילים בודדים בשירות הסדיר.

דוד ורטחה: שני נציגים, שני מתנדבים שלנו, טוני ויעקב דברו כאן, והמטרה של העמותה באמת זה לתת ליווי לחיילים בשירות הסדר והאתר הזה הוא באמת כלי מדהים גם למתנדבים כדי לעזור לאותם חיילים שהם מלווים והרעיון באמת מאוד נהדר.

דוד ורטחה: יחד עם זאת מאוד חשוב להגיד את עניין החבר'ה העולים לקראת הגיוס, אחרי תכנית נעל"ה או סל"ע שאנחנו משתתפים ומכוונים אותם יחד עם כנפיים, זה שלב מאוד חשוב לחבר'ה האלה לקראת היציאה אחרי שנה מהתכנית, ליציאה לאזרחות, והם לא יודעים מה לעשות אז בעצם האתר יכול להכווין אותם ולעזור להם וזה מאוד משמעותי בשבילם כי אין להם למי לפנות ועם מי לדבר.

דוד ורטחה: זה המקום שאנחנו יכולים להיעזר בו ולעזור לאותם עולים.

אברהם נגוסה: תודה.

אברהם נגוסה: בבקשה נציג עמותת נדן סיוע משפטי לחיילים.

גיא קונפורטי: אני רב סרן במיל.

גיא קונפורטי: בפרקליטות הצבאית, אני הייתי תובע צבאי ואני והחברים שלי שהקמנו ביחד את העמותה ראינו בעיניים פשוט מה קורה לחיילים שנכשלים בגלל בעיות משפטיות מהחיים האזרחיים והחלטנו להקים ביחד עמותה.

גיא קונפורטי: היום העמותה מונה בערך 35 אנשים ואנחנו הולכים וגדלים.

יוליה מלינובסקי: עורכי דין.

גיא קונפורטי: עורכי דין וסטודנטים למשפטים, חלקם עתודאים לשעבר ופרקליטות צבאית לשעבר וחלקם לא.

גיא קונפורטי: יש לנו היכרות אינטימית עם הצבא, עם המגבלות שלו - - -

יוליה מלינובסקי: - - -

גיא קונפורטי: אני אומר את זה, אנחנו באנו לעזור גם לצבא להבין איך אפשר להשתפר וגם לעזור לחיילים עם בעיות שלא קשורות לצבא אלא קשורות לחיים האזרחיים.

גיא קונפורטי: יש לנו שיתוף פעולה מצוין עם הצבא, שיתוף פעולה מצוין עם משרד המשפטים, עם שכר מצווה, עם כל הארגונים המשפטיים השונים, אנחנו פועלים גם בטיפול בתיקים של חיילים שפונים אלינו בזמן השירות הצבאי, אנחנו גם עושים הרצאות הדרכה לחיילים בעברית ובאנגלית ואולי נוסיף עוד שפות לגבי הזכויות, למשל הרצינו לאח גדול ובמייקל לוין ובכל מיני מקומות אחרים, גם בבסיסים בצבא יצא לנו להרצות וגם יש לנו ניירות מדיניות שהכנסת עוד תקבל, שאנחנו נציע לשנות חוקים ויוזמות שמהשטח אנחנו רואים פערים בחקיקה.

יוליה מלינובסקי: מה הבעיה הכי גדולה, במה הכי מסתבכים?

גיא קונפורטי: אני אסביר, עיקר הפניות זה חובות והוצאה לפועל, עניינים של צרכנות.

גיא קונפורטי: אגב, הדבר הראשון שאולי הכנסת יכולה לטפל כדי לשנות זה להגדיל את זמני המענה של חיילים, לדאוג שהוצאה לפועל ידעו מי חייל, ויש דרכים לעשות את זה, על מנת שזמני המענה של חיילים להתרעות של הוצאה לפועל או דברים כאלה יהיו קצת יותר ממושכים.

יוליה מלינובסקי: תדבר איתנו על זה.

גיא קונפורטי: כן.

גיא קונפורטי: אנחנו נעביר לך.

אברהם נגוסה: תעבירו לנו ואנחנו נקדם.

אברהם נגוסה: תודה רבה.

אברהם נגוסה: יש ארגון שעדיין לא דיבר?

גרשון פישר: אני ודוד מעמותת גרים כפר עולים, כדי לקצר את הקיצור של הקיצור, אנחנו מאוד מאוד דומים למה שתנועת הקיבוצים עושה בפיילוט שלהם לייצר פתרונות דיור ומעטפת חברתית משפחתית לחיילים בודדים אחרי השחרור, רק שהיעד שלנו הוא בדיוק אותו דבר מינוס הקיבוץ.

גרשון פישר: לעשות קמפוסים למגורים בפריפריה, לערב את הקהילות, שיהיה מקום רצוף כדי שחייל בודד בשחרור שלו יחזור לאותו בית שהוא גר בו תוך כדי השירות עם אותם אנשים, אותם שכנים ואם נחשוב על זה, אם החייל הבודד חוזר לדירה, נגיד בשנה הראשונה שלו בדירה הזאת הוא פוגש חיילים בודדים משוחררים שהם בשנה הראשונה שלהם אחרי השחרור והם שכנים והם כבר יודעים איך להתמודד, זה יוצר קהילה.

יוליה מלינובסקי: אתם חלק מהפורום?

גרשון פישר: אנחנו חלק מהפורום.

גרשון פישר: דווקא יחסית לשאר הארגונים אנחנו רק מתנדבים ואנחנו עמותה קטנה ומתחילה אבל הפורום הזה נתן לנו הרבה זוויות.

יוליה מלינובסקי: אתה מתמקד בחיילים חרדים אולי?

גרשון פישר: לא, אנחנו לא חרדים אבל אנחנו חברים של חרדים.

גרשון פישר: אנחנו לא אקסקלוסיביים.

יוליה מלינובסקי: זו בעיה עכשיו מאוד גדולה, אני לא סתם אומרת.

גרשון פישר: לא, זה חייל אל חייל.

אברהם נגוסה: - - - לוקח את זה ברצינות.

אברהם נגוסה: את השאלה שלך בעניין החרדים.

אברהם נגוסה: אתה רוצה לומר מילה?

דוד ברוך סינגר: הייתה לנו מצגת, רצינו אולי בפעם הבאה.

גרשון פישר: רצינו להציג את עצמנו קצת יותר מסודר.

אברהם נגוסה: אין לנו זמן, בפעם הבאה.

אברהם נגוסה: תודה רבה.

אברהם נגוסה: אני פונה עכשיו למשרד הקליטה.

אברהם נגוסה: אני רוצה לכוון אותך, הפורום עבד קשה, אתם גם חלק מהפורום ואנחנו הגענו לאיזו שהיא דרך שאומרת אוקיי, קודם כל בואו ניתן מידע לחיילים בודדים וברגע שחייל יידע הוא יכול לפנות ולקבל עזרה.

אברהם נגוסה: האתר עלה לאוויר לפני כמה שעות, אני בטוח שתהיה הצפה של פניות מחיילים בודדים.

אברהם נגוסה: האם משרד הקליטה מוכן, האם יש תשתית, כי כרגע הקמנו אתר כדי שלחייל יהיה לאן לפנות, אבל לא פתרנו לו את כל הבעיות.

אברהם נגוסה: האם לחיילים בודדים עולים חדשים לפחות, אתם ערוכים, האם יש תשתית?

רן קלדרון: אני אתייחס לכמה דברים.

רן קלדרון: קודם כל יש שותפות מצוינת עם כל החברים בפורום, אנחנו מברכים על ההשקה של האתר כי הוא מתחבר, בדיוק כמו המוטו של המשרד, המוטו המרכזי להנגיש את כל המידע, כמו שנאמר כבר קודם.

רן קלדרון: למשרד יש מוקד פניות שעובד ברוב שעות היום והוא המקום המרכזי שבו המשרד מקבל את הפניות, מפזר אותן למי שצריך, ואנחנו מקפידים ובודקים גם את זמני המענה כך שהעולים יקבלו מענה מהיר ומידי ובזה אנחנו נבחנים.

רן קלדרון: חלק מהשותפות הזאת גם הובילה במהלך השנה למסד את שיתוף הפעולה שלנו עם משרד השיכון והבינוי לכל הסוגיה שקשורה עבור החיילים הבודדים העולים בסוגיית שכר הדירה.

רן קלדרון: שיתוף הפעולה הזה קודם כל קיצר את זמני הבירוקרטיה, הוא פטר את החיילים העולים הבודדים מלהגיע אל משרד השיכון והבינוי כדי בכלל לפתוח בקשה, כי היום זה כבר נפתו אוטומטית דרך המידע שאנחנו מעבירים, הדבר האחרון, הם גם לא צריכים להתייצב פעם בשנה כדי לחדש את הבקשות האלה כי אנחנו אחראים לדווח על הדבר הזה, ולכן הפעם הבאה שהחייל יראה ואנחנו גם מכווינים אותם לשם, זה בסיום השירות, הוא מגיע אלינו למשרדים ואנחנו מכווינים אותו למשרדי השיכון והבינוי וגם שם הוא ימשיך ויקבל את ההטבה, הטבה שהם לא הכירו אותה כל כך שבאמת כל תקופת השירות שלהם יכולים לזכות גם בהמשך לתוספת עדיין בתמיכה בשכר דירה.

רן קלדרון: הנקודה האחרונה, המבחן האמתי בסוף יהיה בהמשך צבירת ההישגים.

רן קלדרון: שם המבחן האמתי, כשהאתר ישקף את ההישגים האלה עבור כולם ובזה אנחנו ניבחן, לא באתר, אלא בהישגים שהוא ישקף.

אברהם נגוסה: תודה.

יוליה מלינובסקי: אפשר שאלה אחרונה לפורום?

יוליה מלינובסקי: ה-1,000 שקל לחיילים בודדים לאחר שחרור, זה היה אחד האמצעים כדי להקל.

יוליה מלינובסקי: זה עובד?

יוליה מלינובסקי: כי אני מקבלת אינדיקציה מחיילים אבל אני רוצה לשמוע.

יוליה מלינובסקי: אתם יודעים על זה?

יוליה מלינובסקי: 1,000 שקל שנה ראשונה לאחר שחרור, לשכר דירה.

יוליה מלינובסקי: זה אחד הצעדים ש - - -

אברהם נגוסה: - - - משרד השיכון?

יוליה מלינובסקי: לא, זה מהקרן לחיילים משוחררים.

יואל ברקין: אני ממייקל לוין.

יואל ברקין: אנחנו מהשטח.

יואל ברקין: אנחנו מלווים את החיילים לפני, תוך כדי ואחרי השחרור.

יואל ברקין: ממש בשבועיים האחרונים חיילים שמשתחררים או שהשתחררו פונים למשרד הביטחון לטובת קבלת המענק, שכר הדירה, זה עובד.

יואל ברקין: מקבלים.

יואל ברקין: יש קשיים בירוקרטיים ראשוניים, הם צריכים את החוזה הזה, אנחנו מסייעים להם - - -

יוליה מלינובסקי: אבל 1,000 שקל בחודש, זה מה שצריך - - -

יואל ברקין: הם יקבלו וזה קיים.

יואל ברקין: זה הגיע למטה.

יוליה מלינובסקי: מצוין.

אברהם נגוסה: תודה לכולם שהגעתם לכאן.

אברהם נגוסה: אני מאוד שמח שהתקדמנו ואני רוצה לברך את כל חברי הפורום על הפעילות האינטנסיבית, המקצועית שבאמת אתם עושים על מנת לתת סיוע לחיילים הבודדים כפי שאמרתם, הציונים שבאים להגן על המדינה להיות שותפים לגורלנו ולכן זה מאוד מבורך.

אברהם נגוסה: ועדת העלייה והקליטה מברכת על הקמת אתר המידע לחיילים הבודדים.

אברהם נגוסה: זה מאוד חשוב.

אברהם נגוסה: שיתוף הפעולה שנוצר פה עם כל הגורמים הממשלתיים והלא ממשלתיים זה מודל לחיקוי גם לנושאים אחרים, שצריך לשכפל אותו.

אברהם נגוסה: ועל כן אנחנו מברכים.

אברהם נגוסה: 1.

אברהם נגוסה: חשוב מאוד שהנתונים כפי שציינו כאן נציגי צה"ל, המידע, הנתונים, התכנים יהיו בתיאום כדי שלא לגרום נזק ולא ליצור בלבול בנושא הזה, ולכן חשוב התיאום בין כל הגורמים המקצועיים.

אברהם נגוסה: 2.

אברהם נגוסה: חשוב מאוד לפרסם על הקמת האתר בכל יחידות צה"ל, בעיקר ביחידות שיש בהן חיילים בודדים, אני מניח שהם נמצאים בכל היחידות.

אברהם נגוסה: 3.

אברהם נגוסה: לבצע הדרכה למש"קיות ת"ש, משאבי אנוש בצבא, שידעו לכוון את החיילים.

אברהם נגוסה: 4.

אברהם נגוסה: עזרה באמהרית לחיילים שזקוקים לכך, כפי שאמרתם.

אברהם נגוסה: 5.

אברהם נגוסה: פרסום ושיווק כתובת האתר.

אברהם נגוסה: 6.

אברהם נגוסה: פניה ללשכת עורכי הדין לתאם סיוע משפטי לחיילים בודדים שזקוקים לכך - - -

יוליה מלינובסקי: לא רק לבודדים.

אברהם נגוסה: אנחנו מדברים על חיילים בודדים היום.

אברהם נגוסה: אבל אין שום מחלוקת בנושא.

יוליה מלינובסקי: נרחיב את זה.

אברהם נגוסה: גם הנציגה אמרה שיש את זה לכולם.

אברהם נגוסה: יש תיאום בין הסיוע המשפטי במשרד המשפטים וצה"ל.

אברהם נגוסה: אנחנו רוצים לחזק את הנושא הזה.

אברהם נגוסה: 7.

אברהם נגוסה: פרסום טלפון למקרי חירום באתר.

אברהם נגוסה: 8.

אברהם נגוסה: מענה לחיילים חרדים שרוצים לשמור על אורח החיים החרדי בצבא, שיתוף עם חב"ד גם יכול להיות.

יוליה מלינובסקי: אני הצעתי את חב"ד כי יש לי איתם קשר.

אברהם נגוסה: אני נציג נאמן שלהם.

אברהם נגוסה: אני שם את זה בסיכום, וגם חברת הכנסת פנינה וגם את הצעת, לכן תסמכי עלי.

אברהם נגוסה: 9.

אברהם נגוסה: בדיקת השוואת התנאים של חסרי עורף משפחתי לחיילים עולים בודדים.

עדי בובליל: אם אפשר שזה יהיה סעיף מס' 1 אני מאוד אודה לך.

אברהם נגוסה: בסדר, תהפכו את זה, אין בעיה.

אברהם נגוסה: אלה הנקודות שאנחנו בוועדה מציעים לפורום לחזק.

אברהם נגוסה: אנחנו נברך וגם נפנה את הסיכומים לשרים הרלבנטיים.

אברהם נגוסה: תודה לכולם תמשיכו לעשות את העבודה החשובה הזאת.

אברהם נגוסה: הישיבה נעולה.